Na temelju članka 114.b Zakona o zaštiti i očuvanju kulturnih dobara („Narodne novine“ broj 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14 , 98/15, 44/17, 90/18, 32/20, 62/20, 117/21 i 114/22) te članka 46. Statuta Grada Rijeke („Službene novine Primorsko-goranske županije“ broj 24/09, 11/10 i 5/13 i „Službene novine Grada Rijeke“ broj 7/14, 12/17, 9/18, 11/18 – pročišćeni tekst, 2/20 i 3/21), Gradsko vijeće Grada Rijeke na sjednici održanoj \_\_\_\_\_\_\_\_\_\_ 2024. godine, donijelo je

**PRAVILNIK**

**o izmjenama Pravilnika o korištenju sredstava spomeničke rente za provođenje Programa sanacije i obnove grobnih mjesta na grobljima Kozala i Trsat**

**Članak 1.**

U Pravilniku o korištenju sredstava spomeničke rente za provođenje Programa sanacije i obnove grobnih mjesta na grobljima Kozala i Trsat („Službene novine Grada Rijeke“ broj 8/16) u članku 3. stavak 1. mijenja se i glasi:

„Utvrđivanje Programa i njihovo uvrštavanje na Listu prioriteta provodi se putem javnog poziva za dostavu prijava za sufinanciranje Programa, kojeg raspisuje Grad Rijeka, Upravni odjel za odgoj i obrazovanje, kulturu, sport i mlade, Odsjek za kulturu (u daljnjem tekstu: Upravni odjel).“

**Članak 2.**

U članku 5. stavku 1. točka 2. podtočka d) briše se.

**Članak 3.**

Članak 7. mijenja se i glasi:

„Podnositelj prijave dužan je dostaviti dokaz da je ponudu s najnižom cijenom odabrao na temelju najmanje tri prikupljene ponude ako procijenjena vrijednost radova prelazi iznos od 3.000,00 eura, odnosno jednu ponudu ukoliko procijenjena vrijednost radova ne prelazi iznos od 3.000,00 eura.“

 **Članak 4.**

Članak 8. mijenja se i glasi:

„Troškovi izvođenja radova sanacije i obnove prema pojedinom Programu, sufinancirat će se ovisno o izvršenom bodovanju, kako slijedi:

a) u 40% iznosu ili najviše do iznosa od 7.000,00 eura za grobno mjesto koje je ostvarilo između 14-27 bodova,

b) u 50% iznosu ili najviše do iznosa od 20.000,00 eura za grobno mjesto koje je ostvarilo između 28-54 boda.“

**Članak 5.**

U članku 10. stavak 4. briše se.

**Članak 6.**

U cijelom tekstu Pravilnika riječ: "Odjel“ u određenom padežu, zamjenjuje se riječima: "Upravni odjel " u odgovarajućem padežu.

**Članak 7.**

Postupci započeti po odredbama Pravilnika o korištenju sredstava spomeničke rente za provođenje Programa sanacije i obnove grobnih mjesta na grobljima Kozala i Trsat („Službene novine Grada Rijeke“ broj 8/16) dovršit će se prema odredbama tog Pravilnika.

**Članak 8.**

Ovaj Pravilnik stupa na snagu osmoga dana od dana objave u "Službenim novinama Grada Rijeke".